નાટક ઘડવું એ એક આખી પ્રક્રિયા છે. કુંભાર એકલો જ માટીમાંથી ઘડો બનાવતો હોય એવું અહિયાં નથી. દિગ્દર્શકની દોરવણી હેઠળ કલાકાર, કસબીઓથી લઈને બેક સ્ટેજ સુધીના બધાએ એમાં સહયોગ આપવો પડે. દિગ્દર્શક કલાકારને ગમે એટલું શીખવાડે કે દર્શાવે અંતે તો પર્ફોર્મ કલાકારે જ કરવું પડે છે. મુવમેંટ શીખવાડી શકાય, રિહર્સલ દ્વારા અભિવ્યક્તિ સુધારી શકાય, પણ સંવેદના તો કલાકારે પોતે જ ઉમેરવી પડે. એ ઉછીની ન મળે.